ஆங்கிலத்தில் எனது பெருவிருப்புக்குரிய ராபின் வில்லியம்ஸின் டெட் பொயட் சொசைட்டி என்கிற திரைப்படம் அப்பாவை நினைவு படுத்தினாலும் அது இன்னும் அழுத்தமாக மாணவர்களின் சுய தேர்வுகளுக்கு மரியாதை செய்ய சொல்லும். ஆனால் அப்பா நமது சமூகத்தின் நோய்மைக்கிட்ட முதல் உதவி. முழு மருத்தவம் பல்வேறு காரணிகளைக் கொண்டது. ஆட்சியாளர்களின் சமூகப் பொறுப்புணர்வு, சமூகத்தின் போலிப்பீடு தகர்த்தல், அரசுப் பள்ளி ஆசிரியர்களின் முழுமையான கற்றல்நோக்கிய நகர்வு, அரசுப் பள்ளி கட்டமைப்பில் வெள்ளமாக பாயவேண்டிய நிதி என பல்வேறு காரணிகள் கொண்டது முழு மருத்துவம்.